Datums skatāms laika zīmogā Nr. 1-9.3/1275

Uz

Labklājības ministrijai

e-adresē

Latvijas Pašvaldību savienībai

e-adresē

**Par veidlapas “Informācija par Sociālās aprūpes**

**centra (SAC) klienta veselības stāvokli” aktualizēšanu**

Pamatojoties uz Valsts operatīvās medicīniskās komisijas 2021. gada 22. oktobra sēdē pieņemto lēmumu (Veselības ministrijas vēstules Nr.01-21.1/5439 “Par Valsts operatīvās medicīniskās komisijas sēdē pieņemtajiem lēmumiem” 15.punkts) - “*Apstiprināt aktualizēto veidlapu “Informācija par sociālās aprūpes centra klienta veselības stāvokli (iesniegšanai slimnīcā, kurā nogādāts klients)”, kura papildināta ar informācijas sniegšanu par lietotajiem medikamentiem pirms NMPD brigādes ierašanās, kā arī papildus sniedzamo informāciju, tai skaitā par palīglīdzekļiem, kas tiek lietoti, tai skaitā ņemti līdzi uz slimnīcu, un vakcināciju pret Covid-19. NMPD nodrošināt informācijas publicēšanu mājas lapā un informācijas nodošanu sociālās aprūpes iestādēm”,* NMPD speciālisti ir aktualizējuši 2020. gada 23. decembrī Sociālās aprūpes centriem (turpmāk – SAC) adresētajā vēstulē Nr.1-9.3/1512 “Par Covid-19 infekcijas ierobežošanu Sociālās aprūpes centros” nosūtīto veidlapu “Informācija par Sociālās aprūpes centra (SAC) klienta veselības stāvokli (iesniegšanai slimnīcā, kurā nogādāts klients)”. Veidlapā aktualizētā informācija ir būtiska slimnīcu, kurās tiek nogādāti pacienti no SAC, ārstiem - speciālistiem.

Vienlaikus NMPD lūdz Labklājības ministrijai un Latvijas Pašvaldību savienībai iesaistīties un pēc iespējas ātrāk nodrošināt šajā vēstulē sniegtās informācijas nosūtīšanu Sociālās aprūpes centriem, lai SAC atbildīgie darbinieki noformētu klientiem, kuri tiek nogādāti slimnīcās, aktualizēto veidlapu (pielikumā) un to nodotu NMPD brigādes vadītājiem, iesniegšanai slimnīcās. NMPD pateicas par sadarbību.

Pielikumā: Veidlapas “Informācija par Sociālās aprūpes centra (SAC) klienta veselības stāvokli (iesniegšanai slimnīcā, kurā nogādāts klients)” aktualizētā versija uz 1 (vienas) lapas.

Direktore L.Cipule

Dz.Jakubaņeca, 67337063

dzintra.jakubaneca@nmpd.gov.lv